車路士亂局 球員反對炒普捷天奴
2024年04月25日 21:05
東網電視
更多新聞短片
普捷天奴獲大部分球員支持。
車路士上場聯賽「倫敦打吡」淨吞阿仙奴5蛋,踢到潰不成軍,班主保利震怒,據報會方最快48小時內辭退領隊普捷天奴,不過大部分球員提出反對,希望普帥留隊,高層同球員持相反意見,亂局再起。
由於今季戰績低落,普捷天奴無法獲得會方支持,被炒幾乎係唯一結局,而喺「倫敦打吡」慘敗後更加速普帥被炒命運。有消息指,班主保利將於下場聯賽作客阿士東維拉時決定普捷天奴命運,如果輸波就會即時解僱。
另邊廂,車路士絕大部分球員都支持普捷天奴留隊,希望保持球隊穩定。《晚旗報》報道,經歷近2年換帥及混亂後,球員渴望穩定,如果再換帥將重覆經歷動盪,永無寧日。
雖然普捷天奴獲得更衣室大多數人好評,但佢過分保護球員免受批評,亦被指太軟弱,不利球隊爭勝。